pythainlp/thai-wiki-dataset-v3 huggingface dataset:
ฮิซาเอะ วาตานาเบะ

ฮิซาเอะ วาตานาเบะ (; เกิด 21 ตุลาคม ค.ศ. 1980) เป็นทั้งนักต่อสู้แบบผสมและนักมวยไทยหญิงชาวญี่ปุ่น
เธอมีความโดดเด่นที่แตกต่างจากคนอื่นด้วยชุดลายเสือดาวกับผมตัดตรงที่เคยเป็นสีน้ำตาลแดงหรือสีแดง แต่ตอนนี้เป็นสีบลอนด์ เธอเป็นอดีตแชมป์รายการดีพในรุ่นไลท์เวท (106 ปอนด์) และปัจจุบันเป็นผู้ครองสถิติการต่อสู้แบบผสมที่ ชนะ 19 แพ้ 6 เสมอ 0
วาตานาเบะมีผลงานเด่นในภาพยนตร์แนวศิลปะการต่อสู้เรื่อง คาราเต้เกิร์ล กระโปรงสั้นตะบันเตะ ซึ่งเป็นการถ่ายทำฉากต่อสู้โดยไม่ใช้นักแสดงแทนแต่อย่างใด โดยภาพยนตร์ชุดนี้ได้รับการเปิดตัวในหลายประเทศเมื่อปี ค.ศ. 2010
== มวยไทย ==
วันที่ 26 ธันวาคม ค.ศ. 2003 วาตานาเบะเข้าแข่งขันมวยไทยรายการแข่งขันมวยไทยหญิง โดยเธอเป็นฝ่ายชนะคะแนนน้ำหวานน้อย ศ.อาร์สยาม (กระแต อาร์สยาม) ที่ฟิวเจอร์พาร์ค รังสิต และเธอได้หวนกลับมาแข่งมวยไทยอีกครั้งใน ค.ศ. 2009 แต่ก็ได้มีการเลื่อนออกไปเนื่องจากประกาศสถานการณ์ฉุกเฉินในประเทศไทย
== ชู้ตบ็อกซิ่ง ==
วาตานาเบะเข้าแข่งขันชู้ตบ็อกซิ่งรายการเกิลส์เอส-คัพ ณ วันที่ 29 สิงหาคม ค.ศ. 2010 เธอได้พบกับเรนะ คูโบตะ ในรอบเปิดของรายการและเป็นฝ่ายแพ้ทีเคโอในยกที่สอง
== ชีวิตส่วนตัว ==
วาตานาเบะแต่งงานกับนักวาดการ์ตูนชาวญี่ปุ่นชื่อ เอสพี☆นากาเตมะ และมีลูกด้วยกันหนึ่งคน เธอมาจากจังหวัดโทจิงิแต่ตอนนี้อาศัยอยู่ในกรุงโตเกียว ที่ซึ่งเธอได้ทำการฝึกวิชา ณ บลูด็อกยิม
== ดูเพิ่ม ==
น้ำหวานน้อย ศ.อาร์สยาม
== อ้างอิง ==
== แหล่งข้อมูลอื่น ==
"High-Kick Girl!" at Internet Movie Database
นักต่อสู้แบบผสมหญิงชาวญี่ปุ่น
นักมวยไทยชาวญี่ปุ่น
นักมวยไทยหญิง
บุคคลจากคานูมะ
รายพระนามสุลต่านแห่งออตโตมัน

สุลต่านจักรวรรดิออตโตมัน (Osmanlı padişahları) เป็นสมาชิกทั้งหมดในราชวงศ์ออตโตมันที่ปกครองจักรวรรดิข้ามทวีปตั้งแต่ ค.ศ. 1299 จนกระทั่งล่มสลลายใน ค.ศ. 1922 จักรวรรดิออตโตมันในช่วงสูงสุดกินพื้นที่ตั้งแต่ฮังการีทางเหนือถึงเยเมนทางใต้ และจากแอลจีเรียทางตะวันตกถึงอิรักทางตะวันออก พระมหากษัตริย์บริหารครั้งแรกในเมือง Söğüt จนถึง ค.ศ. 1280 แล้วย้ายไปที่เมืองบูร์ซาใน ค.ศ. 1323 หรือ 1324 ต่อมามีการย้ายเมืองหลวงไปที่เอเดรียโนเปิล (ปัจจุบันคือเอดีร์แน) ใน ค.ศ. 1363 หลังการพิชิตของสุลต่านมูรัดที่ 1 แล้วไปที่คอนสแตนติโนเปิล (ปัจจุบันคืออิสตันบูล) ใน ค.ศ. 1453 หลังการพิชิตของสุลต่านเมห์เหม็ดที่ 2

ในช่วงต้นของจักรวรรดิออตโตมันมีรายงานหลายแบบ เพราะเป็นเรื่องยากที่จะแยกความจริงออกจากตำนาน จักรวรรดินี้เริ่มมีตัวตนในปลายคริสต์ศตวรรษที่ 13 และผู้ปกครองคนแรก (และชื่อของจักรวรรดิ) คือสุลต่านออสมันที่ 1 ตามตำนานของออตโตมัน ออสมันสืบเชื้อสายมาจากเผ่าคายือแห่งชาวเติร์กโอฆุซ จักรวรรดิออตโตมันที่พระองค์ก่อตั้งดำรงอยู่เป็นเวลาหกศตวรรษผ่านรัชสมัยสุลต่าน 36 องค์ จักรวรรดิออตโตมันล่มสลายหลังความพ่ายแพ้ของฝ่ายมหาอำนาจกลาง ซึ่งตนเป็นพันธมิตรในสงครามโลกครั้งที่หนึ่ง ฝ่ายสัมพันธมิตรที่เป็นฝ่ายชนะได้แบ่งจักรวรรดิออตโตมัน และทำให้เกิดสงครามประกาศอิสรภาพตุรกี นำไปสู่การล้มล้างระบอบสุลต่านใน ค.ศ. 1922 และการก่อตั้งประเทศตุรกีสมัยใหม่ใน ค.ศ. 1922
==รายพระนาม==
== ประมุขแห่งราชวงศ์ออสมันหลัง 1923 ==
==อ้างอิง==
==บรรณานุกรม==
==แหล่งข้อมูลอื่น==
ส
ภาพกระจกเงา

ภาพในกระจก ภาพกระจกเงา ภาพสะท้อน หรือ เงาสะท้อน (mirror image, reflected image) เป็นภาพของวัตถุที่เกิดจากการสะท้อน โดยมีลักษณะเหมือนกับวัตถุต้นแบบเว้นแต่มีการกลับข้างจากซ้ายเป็นขวาหรือ ปรัศวภาควิโลม (lateral inversion) เป็นปรากฏการณ์ทางทัศนศาสตร์อันเกิดจากการสะท้อนแสงในกระจกหรือวัตถุอื่นที่คล้ายกันเช่น ผิวน้ำ ผิวโลหะ นอกจากนี้ยังเป็นหลักการทางเรขาคณิตที่ใช้ในการทำความเข้าใจโครงสร้างสามมิติอีกด้วย
==อ้างอิง==
==แหล่งข้อมูลอื่น==
Why do mirrors reverse images left to right? Why not up and down?
The same question explained a little differently, with examples
เรขาคณิตมูลฐาน
Chirality
โอลิมปิกเยาวชนฤดูหนาว 2016

กีฬาโอลิมปิกเยาวชนฤดูหนาว 2016 (2016 Winter Youth Olympic Games; Vinter-OL for ungdom 2016) หรือชื่ออย่างเป็นทางการว่า กีฬาโอลิมปิกเยาวชนฤดูหนาวครั้งที่ 2 (II Winter Youth Olympic Games; YOG) เป็นการแข่งขันกีฬาหลายชนิดระหว่างประเทศสำหรับเยาวชนซึ่งจัดขึ้นในเมืองลิลเลฮัมเมร์ ประเทศนอร์เวย์ ระหว่างวันที่ 12 - 21 กุมภาพันธ์ พ.ศ. 2559 การแข่งขันครั้งนี้เป็นการแข่งขันครั้งที่ 4 ของกีฬาโอลิมปิกเยาวชนและครั้งที่ 2 ของโอลิมปิกฤดูหนาว เมืองลีลแฮมเมอร์ได้รับไว้วางใจในการจัดการแข่งขันในครั้งนี้เมื่อวันที่ 7 ธันวาคม พ.ศ. 2554 โดยใช้สถานที่ที่มีอยู่เดิมและเคยใช้ในการแข่งขันกีฬาโอลิมปิกฤดูหนาว 1994
== การเสนอตัวเป็นเจ้าภาพ ==

การเสนอตัวเป็นเจ้าภาพโอลิมปิกเยาวชนฤดูหนาว 2016 ได้ประกาศผลเมื่อ 7 ธันวาคม พ.ศ. 2554 ซึ่งมีเมืองลิลเลฮัมเมร์ ประเทศนอร์เวย์เป็นเมืองที่เสนอจัดการแข่งขันอยู่เมืองเดียว โดยเมืองลีลแฮมเมอร์เคยเป็นเจ้าภาพกีฬาโอลิมปิกของฤดูหนาว 1994 และได้เสนอตัวเป็นเจ้าภาพโอลิมปิกเยาวชนฤดูหนาว 2012 แต่ไม่ได้รับเลือกเป็นเจ้าภาพจากคณะกรรมการโอลิมปิกสากล โดยเมืองอินส์บรุค ประเทศออสเตรีย ได้รับเลือกเป็นเจ้าภาพในครั้งนั้น
==องค์ประกอบ==
===สถานที่จัดการแข่งขัน ===
โอลิมปิกเยาวชนฤดูหนาว 2016 มีสถานที่จัดการแข่งขันทั้งหมด 20 แห่ง แบ่งเป็นสถานที่จัดการแข่งขันกีฬา 9 แห่ง และสถานที่จัดกิจกรรม 11 แห่ง โดยการแข่งขันครั้งนี้จัดขึ้นทั้งหมดใน 4 เมือง คือ ลิลเลฮัมเมร์ ,ฮามาร์ ,Gjøvik และØyer ซึ่ง 3 เมืองที่จัดการแข่งขันนั้นตั้งอยู่ใกล้ทะเลสาบ Mjøsa และมีผู้อยู่อาศัยประมาณ 27,000 คน ขณะที่เมือง Øyer มีผู้อยู่อาศัยประมาณ 5,000 คน และตั้งอยู่ในหุบเขา Gudbrandsdalen
====ลีลแฮมเมอร์====
ในลีลแฮมเมอร์มีสถานที่จัดการแข่งขัน คือ สนาม Lysgårdsbakken เป็นสนามจัดกีฬาสกีกระโดดไกล มีความจุผู้ชม 35,000 ที่นั่ง, สนาม Birkebeineren  เป็นสนามจัดกีฬามาราธอนสกี, ไบแอธลอน และสกีผสม มีความจุผู้ชม 31,000 ที่นั่ง, สนาม Kanthaugen เป็นสนามจัดกีฬาฟรีสไตล์สกี และ สโนว์บอร์ด มีความจุผู้ชม 15,000 ที่นั่ง, สนามโอลิมปิกบอบสเล เป็นสนามจัดกีฬาบอบสเล, ลุจ และสเคเลทัน และสนามคริสตินส์ ฮอลล์ เป็นสนามจัดกีฬาฮอกกี้น้ำแข็ง และเคอลิ่ง
====ฮามาร์====
===พิธีเปิด ===
===พิธีปิด ===
=== พิธีเชิญคบเพลิง ===
== การตลาด ==
===ตราสัญลักษณ์ ===
=== มาสคอต ===
=== เหรียญรางวัล ===
=== ผู้สนับสนุนจัดการแข่งขัน ===
== การแข่งขัน ==
===ประเทศที่เข้าร่วมการแข่งขัน ===
รายชื่อประเทศที่เข้าร่วมการแข่งขันโอลิมปิกเยาวชนฤดูหนาว ค.ศ. 2016 พร้อมแสดงจำนวนนักกีฬาที่เข้าร่วมจากแต่ละประเทศ (ตัวเลขในวงเล็บ)
=== ชนิดกีฬาที่แข่งขัน ===
กีฬาโอลิมปิกเยาวชนฤดูหนาว มีการแข่งขันกีฬาทั้งหมด 7 ชนิดกีฬา รวมทั้งหมด 15 ประเภท
สเกต
* 
* 
* 
สกี
* 
* 
* 
* 
* 
* 
=== ปฏิทินกำหนดการแข่งขัน ===
=== สรุปเหรียญการแข่งขัน ===
ประเทศเข้าร่วมที่ได้เหรียญรางวัลมากที่สุดสิบอันดับแรก โดยประเทศเจ้าภาพแสดงด้วยแถบสีเน้น
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
กีฬาโอลิมปิกเยาวชน
ฟอทซ์ไฮม์

ฟอทซ์ไฮม์ (Pforzheim) เป็นเมืองที่มีประชากรเกือบ 120,000 คน ตั้งอยู่ในรัฐบาเดิน-เวือร์ทเทิมแบร์ค ทางตะวันตกเฉียงใต้ของประเทศเยอรมนี ในเขตแบล็กฟอเรสต์ เป็นที่รู้จักด้านอุตสาหกรรมอัญมณีและนาฬิกาข้อมือ เมืองมีพื้นที่ 98 กม² ตั้งอยู่ระหว่างเมืองชตุทการ์ทและคาร์ลสรูเออ
== อ้างอิง ==
เมืองในประเทศเยอรมนี
อุดร ตันติสุนทร

อุดร ตันติสุนทร (เกิด 13 กันยายน พ.ศ. 2476) อดีตรัฐมนตรี และอดีตสมาชิกสภาผู้แทนราษฎรจังหวัดตาก 5 สมัย
== ประวัติ ==
อุดร ตันติสุนทร เกิดเมื่อวันที่ 13 กันยายน พ.ศ. 2476 เป็นบุตรของนายซ้งกี่ กับนางแจง ตันติสุนทร และเป็นพี่ชายของนายรักษ์ ตันติสุนทร สำเร็จการศึกษาปริญญาตรี เศรษฐศาสตรบัณฑิต และ ปริญญาโท รัฐศาสตรมหาบัณฑิต จาก มหาวิทยาลัยธรรมศาสตร์
== งานการเมือง ==
อุดรลงรับสมัครเลือกตั้งสมาชิกสภาผู้แทนราษฎรจังหวัดตาก และได้รับเลือกตั้งเป็นครั้งแรก ใน พ.ศ. 2512 ได้รับเลือกเรื่อยมา จนถึง พ.ศ. 2535 ก่อนที่จะได้รับเลือกเป็น สมาชิกวุฒิสภา จังหวัดตาก ในปี พ.ศ. 2543 และวางมือทางการเมืองในที่สุด 
นายอุดร เคยได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอก ชาติชาย ในปี พ.ศ. 2531 และรัฐมนตรีช่วยว่าการกระทรวงมหาดไทย ในรัฐบาลนายชวน หลีกภัย พ.ศ. 2537
=== สมาชิกสภาผู้แทนราษฎร ===
อุดร ตันติสุนทร ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดตาก สังกัดพรรคสหประชาไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดตาก สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดตาก สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดตาก สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดตาก สังกัดพรรคพลังธรรม
=== สมาชิกวุฒิสภา ===
อุดร ตันติสุนทร ได้รับการเลือกตั้งเป็นสมาชิกวุฒิสภามาแล้ว 1 สมัย คือ
การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดตาก
== งานวิชาการ ==
อุดร ตันติสุนทร เป็นนักวิชาการที่มีบทบาทในฐานะประธานมูลนิธิส่งเสริมการปกครองท้องถิ่น และเป็นอาจารย์พิเศษ วิทยาลัยการปกครองท้องถิ่น มหาวิทยาลัยขอนแก่น เขายังมีบทบาทเป็นประธานกรรมการโครงการจัดตั้งมหาวิทยาลัยตากสิน ให้เป็นสถาบันอุดมศึกษาประจำจังหวัดตาก
== เครื่องราชอิสริยาภรณ์ ==
== อ้างอิง ==
บุคคลจากจังหวัดตาก
ชาวไทยเชื้อสายจีน
นักการเมืองไทย
สมาชิกสภาผู้แทนราษฎรจังหวัดตาก
สมาชิกวุฒิสภาจังหวัดตาก
พรรคสหประชาไทย
พรรคเกษตรสังคม
พรรคชาติไทย
พรรคกิจสังคม
พรรคพลังธรรม
บุคคลจากคณะเศรษฐศาสตร์ มหาวิทยาลัยธรรมศาสตร์
บุคคลจากคณะรัฐศาสตร์ มหาวิทยาลัยธรรมศาสตร์
บุคคลจากวิทยาลัยการปกครองท้องถิ่น มหาวิทยาลัยขอนแก่น
ผู้ได้รับปริญญากิตติมศักดิ์จากมหาวิทยาลัยรามคำแหง
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
การจลาจลที่ตันจุงปรียก พ.ศ. 2527

การจลาจลที่ตันจุงปรียก พ.ศ. 2527 เป็นเหตุการณ์ปะทะกันอย่างรุนแรงระหว่างชาวมุสลิมกับเจ้าหน้าที่รัฐเมื่อ 12 กันยายน พ.ศ. 2527 ที่ท่าเรือตันจุงปรียกในจาการ์ตา ทำให้มีผู้เสียชีวิตจำนวนมาก ข้อมูลทางการระบุว่าเสียชีวิต 24 คนและบาดเจ็บ 54 คน แต่ผู้รอดชีวิตกล่าวว่ามีมากกว่านั้น
ความขัดแย้งเกิดจากการที่รัฐบาลต้องการให้ทุกหน่วยงานยอมรับหลักปัญจศีล แต่มีกลุ่มชนที่ไม่พอใจออกมาต่อต้าน โดยมีบริเวณท่าเรือตันจุงปรียกและมัสยิดใกล้เคียงเป็นศูนย์กลาง รัฐบาลจึงส่งทหารเข้ามาปราบปราม เกิดการปะทะกันจนมีทหารถูกทำร้าย ต่อมาทหารที่นับถือศาสนาคริสต์ไปจับชาวมุสลิม 4 คนในมัสยิดในข้อหาทำร้ายทหาร 2 คน เมื่อผู้ถูกจับกุมไม่ยอมให้จับ ทหารได้เข้าไปในพื้นที่สวดมนต์ของมัสยิดโดยไม่ถอดรองเท้าเพื่อจับกุมผู้ต้องสงสัย จึงมีประชาชนออกมาประท้วงให้ปล่อยผู้ถูกจับกุม แต่ทางเจ้าหน้าที่กลับใช้กองพันป้องกันทางอากาศกราดยิงจนมีผู้เสียชีวิต 200 คน
หลังเหตุการณ์ครั้งนี้ ได้มีการวางเพลิงและวางระเบิดอีกเป็นระลอก เหตุการณ์รุนแรงที่เกิดขึ้นนี้ค่อย ๆ ซาลงเมื่อราว พ.ศ. 2533 ต่อมา หลังจากซูฮาร์โตลงจากตำแหน่ง ได้มีการเรียกร้องให้เปิดเผยรายละเอียดของเหตุการณ์นี้ ทหารที่เกี่ยวข้องหลายนายถูกคณะกรรมการสิทธิมนุษยชนสอบสวน
== อ้างอิง ==
ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้. กรุงเทพฯ : สำนักพิมพ์มหาวิทยาลัยธรรมศาสตร์, 2548, หน้า 107.
ประวัติศาสตร์อินโดนีเซีย
พ.ศ. 2527
พรรคปัญจาบแห่งมาเลเซีย

พรรคปัญจาบแห่งมาเลเซีย (Punjabi Party of Malaysia) เป็นพรรคการเมืองในมาเลเซีย ก่อตั้งเมื่อ พ.ศ. 2529 เพื่อเป็นตัวแทนของขุมชนชาวมาเลเซียเชื้อสายปัญจาบ พรรคนี้ไม่ได้เป็นพันธมิตรทางการเมืองกับกลุ่มการเมืองใด ๆ แต่ได้เข้าร่วมในแนวร่วมแห่งชาติ
== อ้างอิง ==
ขบวนการทางการเมืองในประเทศมาเลเซีย
โด๋ยเม้ย

โด๋ยเม้ย (Đổi Mới) เป็นภาษาเวียดนามแปลว่าบูรณะหรือดำเนินการใหม่ เป็นนโยบายเศรษฐกิจของเวียดนามที่เสนอโดยเหงียน วัน ลิญ เป็นการเน้นตลาดเสรีแต่ใช้ระบบการเมืองแบบคอมมิวนิสต์ นโยบายนี้ได้เสนอในที่ประชุมสภาแห่งชาติครั้งที่ 6 พ.ศ. 2529 และครั้งที่ 7 พ.ศ. 2534 การเสนอนโยบายนี้เกิดจากความล้มเหลวของพรรคคอมมิวนิสต์เวียดนามที่ไม่สามารถทำให้เศรษฐกิจของเวียดนามดีขึ้น นโยบายนี้ต่างจากเปเรสตรอยคาของสหภาพโซเวียต เพราะการปรับโครงสร้างใหม่ เป็นสิ่งที่ผู้นำพรรคคอมมิวนิสต์เห็นว่าเป็นการทำลายบทบาทของพรรค ทำให้กลุ่มอนุรักษนิยมเปิดกว้างทางเศรษฐกิจอย่างระมัดระวัง ทำให้การดำเนินการตามนโยบายโด๋ยเม้ยเกิดขึ้นอย่างช้า ๆ
== อ้างอิง ==
ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้. กรุงเทพฯ : สำนักพิมพ์มหาวิทยาลัยธรรมศาสตร์, 2548
เศรษฐกิจการเมือง
ประเทศเวียดนาม
คำและวลีภาษาเวียดนาม
พระเจ้ามุฮัมมัดที่ 8 อัลอะมีนแห่งตูนิเซีย

พระเจ้ามุฮัมมัดที่ 8 อัลอะมีนแห่งตูนิเซีย (الأمين باي بن محمد الحبيب, ; 4 กันยายน 1881 – 30 กันยายน 1962) พระองค์ได้ขึ้นราชสมบัติเป็นเบย์แห่งตูนิสองค์สุดท้ายตั้งแต่ 15 พฤษภาคม 1943 ถึง 20 มีนาคม 1956 และได้ขึ้นราชสมบัติเป็นพระมหากษัตริย์แห่งตูนิเซียพระองค์แรกตั้งแต่ 20 มีนาคม 1956 จนกระทั่งพระองค์จะถูกปลดในวันที่ 25 กรกฎาคม 1957 พระองค์เป็นพระโอรสของพระเจ้ามุฮัมมัดที่ 6 อัลฮะบีบแห่งตูนิเซีย เบย์แห่งตูนิสพระองค์ก่อน
พระเจ้ามุฮัมมัดที่ 8 อัลอะมีน ครองราชย์หลังจากที่กองทัพเสรีฝรั่งเศสปลดพระเจ้ามุฮัมมัดที่ 7 แห่งตูนิเซียลูกพี่ลูกน้องของพระองค์ ด้วยข้อหาว่าพระเจ้ามูฮัมหมัดที่ 7 สมรู้ร่วมคิดกับฝรั่งเศสเขตวีชี เมื่อ 20 มีนาคม 1956 พระองค์ได้ประกาศอิสรภาพของตูนิเซีย และปกครองตูนิเซียในฐานะพระมหากษัตริย์พระองค์แรกอย่างเต็มรูปแบบอย่างไรก็ตามสถาบันพระมหากษัตริย์ไม่ได้ตอบสนองตามความคาดหวังของประธานาธิบดีฮะบีบ บูรกีบะฮ์ (Habib Bourguiba) พระองค์ถูกปฏิวัติเมื่อ 25 กรกฎาคม ค.ศ. 1957
พระเจ้ามุฮัมมัดที่ 8 ต้องเสด็จย้ายไปพำนักที่มาโนอูบา ภายใต้การเฝ้าดูของรัฐบาล และก็ได้รับอนุญาตให้กลับตูนิสหลังพระชายาสิ้นพระชนม์ พระองค์เสด็จสวรรคตเมื่อวันที่ 30 กันยายน ค.ศ. 1962 ที่ตูนิส ขณะทรงมีพระชนมายุได้ 81 พรรษา พระองค์ไม่เคยสละสิทธิในราชบัลลังก์ ผู้อ้างสิทธิ์ต่อจากพระองค์คือเจ้าชายฮุสเซน บีย์ซึ่งเป็นพระโอรสของพระองค์
== บรรณานุกรม ==
Martin Meredith. The State of Africa. — Free Press (London), 2005. — ISBN 978-0-7432-3222-7
== อ้างอิง ==
พระมหากษัตริย์ตูนิเซีย
บุคคลจากตูนิส
อัสแซสซินส์ครีด 3

อัสแซสซินส์ครีด 3 (Assassin's Creed III) เป็นวิดีโอเกมประวัติศาสตร์แอ็คชันผจญภัย, โลกเปิด, ชิงทรัพย์ พัฒนาโดยยูบิซอฟท์ มอนทรีออล และจัดจำหน่ายโดยยูบิซอฟท์ ในเครื่องเล่นเพลย์สเตชัน 3 ,เอกซ์บอกซ์ 360 ,วียู และไมโครซอฟท์ วินโดวส์ เป็นวิดีโอเกมภาคที่สามของเกมซีรีส์อัสแซสซินส์ครีดและเป็นภาคต่อจากวิดีโอเกมในปี ค.ศ. 2009 อัสแซสซินส์ครีด 2 วางจำหน่ายทั่วโลกในเครื่องเล่นวิดีโอเกมเพลย์สเตชัน 3 และเอกซ์บอกซ์ 360 โดยเริ่มต้นที่ทวีปอเมริกาเหนือในวันที่ 30 ตุลาคม ค.ศ. 2012 พร้อมกับในเครื่องเล่นวิดีโอเกมวียู และไมโครซอฟท์ วินโดวส์ ในเดือนพฤศจิกายน ค.ศ. 2012 ตามมา
==อ้างอิง==
==แหล่งข้อมูลอื่น==
Official website
วิดีโอเกมที่ออกวางจำหน่ายในปี พ.ศ. 2555
วิดีโอเกมแอ็กชันผจญภัย
อัสแซสซินส์ครีด
วิดีโอเกมโอเพนเวิลด์
เกมสำหรับเพลย์สเตชัน 3
วิดีโอเกมภาคต่อ
เกมสำหรับวียู
เกมสำหรับวินโดวส์
เกมสำหรับเอกซ์บอกซ์ 360
วิดีโอเกมที่มีฉากในสหรัฐ
วิดีโอเกมที่มีฉากในประเทศบาฮามาส
วิดีโอเกมที่มีฉากในประเทศแคนาดา
วิดีโอเกมที่มีฉากในประเทศบราซิล
วิดีโอเกมที่มีฉากในประเทศเบลีซ
วิดีโอเกมที่มีฉากในแคริบเบียน
วิดีโอเกมที่มีฉากในประเทศจาเมกา
วิดีโอเกมที่มีฉากในมาร์ตีนิก
วิดีโอเกมที่มีฉากในนครนิวยอร์ก
วิดีโอเกมที่มีฉากในลอนดอน
วิดีโอเกมประวัติศาสตร์ประยุกต์
วิดีโอเกมลอบเร้น
สมเด็จพระราชินีนาถเตรีอีมาเอวารูอาที่ 2 แห่งบอราบอรา

สมเด็จพระราชินีนาถเตรีอีมาเอวารูอาที่ 2 แห่งบอราบอรา (Queen Teriimaevarua II of Bora Bora) (23 พฤษภาคม 1841 - 12 กุมภาพันธ์ 1873) เป็นสมเด็จพระราชินีนาถแห่งราชอาณาจักรบอราบอรา ตั้งแต่ ค.ศ. 1860 จนถึงปี ค.ศ. 1873 พระองค์เป็นพระราชธิดา ในสมเด็จพระราชินีนาถโปมาเรที่ 4 แห่งตาฮีตี
สมเด็จพระราชินีนาถเตรีอีมาเอวารูอาที่ 2 เสด็จพระราชสมภพเมื่อวันที่ 23 พฤษภาคม ค.ศ. 1841 พระองค์เป็นพระราชธิดา ในอาริอิฟาไอเต อา ไฮโรและสมเด็จพระราชินีนาถโปมาเรที่ 4 แห่งตาฮีตี พระองค์ครองราชย์บัลลังก์บอราบอราต่อจากพระเจ้าตาโปอาที่ 2 แห่งบอราบอราพระราชบิดาบุญธรรมของพระองค์ พระองค์ทรงราชาภิเษกสมรสกับเตมาอูอิอาริอิ อา มาอิ ทั้งสองไม่มีพระราชโอรส-ธิดาด้วยกัน จึงได้รับเลี้ยงอารีอี โอตาเร เตอารีอีมาเอวารูอาที่ 3 ซึ่งเป็นพระราชภาคิไนยมาเป็นพระราชธิดาบุญธรรม ซึ่งต่อมาได้ครองราชย์พระนามว่าสมเด็จพระราชินีนาถเตรีอีมาเอวารูอาที่ 3 แห่งบอราบอรา
สมเด็จพระราชินีนาถเตรีอีมาเอวารูอาที่ 2 เสด็จสวรรคตเมื่อ 12 กุมภาพันธ์ ค.ศ. 1873 สมเด็จพระราชินีนาถเตรีอีมาเอวารูอาที่ 3 พระราชธิดาบุญธรรมจึงได้ครองราชย์ต่อจากพระองค์
บุคคลที่เกิดในปี พ.ศ. 2384
พระมหากษัตริย์บอราบอรา
สมเด็จพระราชินีนาถ
อาเลกซันเดอร์ บึตต์เนอร์

อาเลกซันเดอร์ บึตต์เนอร์ (Alexander Büttner) เกิดเมื่อวันที่ 11 กุมภาพันธ์ พ.ศ. 2532 เป็นนักฟุตบอลชาวดัตช์ ปัจจุบันลงเล่นให้กับสโมสรฟุตบอลแมนเชสเตอร์ยูไนเต็ด โดยเขาถนัดในตำแหน่งกองหลังฝั่งซ้ายหรือแบ็กซ้าย แต่เขาสามารถเล่นในตำแหน่งกองกลางตัวซ้ายได้ และเขาทำประตูแรกให้กับแมนเชสเตอร์ยูไนเต็ดในปี พ.ศ. 2555 ในเกมที่พบกับวีแกนแอทเลติกที่โอลด์แทรฟฟอร์ด
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2532
บุคคลที่ยังมีชีวิตอยู่
บุคคลจากจังหวัดเกลเดอร์ลันด์
กองหลังฟุตบอล
นักฟุตบอลชาวดัตช์
ผู้เล่นสโมสรฟุตบอลแมนเชสเตอร์ยูไนเต็ด
ผู้เล่นในพรีเมียร์ลีก
อันเยโล เอนริเกซ

อันเยโล โฆเซ เอนริเกซ อิตูร์รา (Ángelo José Henríquez Iturra) เกิดเมื่อวันที่ 13 เมษายน พ.ศ. 2537 เป็นนักฟุตบอลชาวชิลี เล่นในตำแหน่งกองหน้า ปัจจุบันเล่นให้กับสโมสรอัตลัสในเม็กซิโก
== อ้างอิง ==
บุคคลที่เกิดในปี พ.ศ. 2537
บุคคลที่ยังมีชีวิตอยู่
นักฟุตบอลชาวชิลี
กองหน้าฟุตบอล
ผู้เล่นสโมสรฟุตบอลวีแกนแอทเลติก
ผู้เล่นสโมสรฟุตบอลแมนเชสเตอร์ยูไนเต็ด
ผู้เล่นดินามอซาเกร็บ
ผู้เล่นในโครเอเชียนเฟิสต์ฟุตบอลลีก
ผู้เล่นในพรีเมียร์ลีก
ผู้เล่นในเซกุนดาดิบิซิออน
ผู้เล่นในโกปาอาเมริกา 2015
ผู้เล่นในชุดชนะเลิศโกปาอาเมริกา
บุคคลจากซันติอาโก
รถไฟใต้ดินแอลเจียร์

รถไฟใต้ดินแอลเจียร์ (مترو الجزائر العاصمة) เป็นระบบขนส่งในกรุงแอลเจียร์ วางแผนโครงการตั้งแต่ ค.ศ. 1970 มีจุดประสงค์เพื่อพัฒนาการเติบโตของเมือง มีแผนเปิดให้บริการเมื่อ ค.ศ. 1980 แต่เกิดแผนล่าช้า ทำให้ต้องเลื่อนเวลา เนื่องจากปัญหาทางการเงิน และโครงการนี้ได้นำเสนอใหม่อีกครั้งเมื่อปี ค.ศ. 2003
รถไฟใต้ดินสายแรก จากสถานีเฮอ์ลเบเดอร์ จนถึงสถานีทาฟอร่า ระยะทาง  จำนวน 10 สถานี ตอนนี้ได้สร้างเสร็จสมบูรณ์ และเริ่มเปิดให้บริการตั้งแต่ตุลาคม ค.ศ. 2011
==รูปภาพ==
ไฟล์:Alger Metro Station-Grand-Poste IMG 0280.JPG|ทางเข้าสถานี
ไฟล์:Tafourah 2.JPG|เครื่องบัตรโดยสาร
ไฟล์:Metro 12112011 001.jpg|สถานี Aïssat Idir มองจากขบวนรถไฟฟ้า
ไฟล์:Haï el Badr.JPG|สถานีเฮอ์ลเบเดอร์
ไฟล์:Tafourah 3.JPG|สถานีทาฟอร่า
ไฟล์:Metrodalger.JPG|ภายในขบวนรถ
ไฟล์:Ticket Metro Alger.jpg|บัตรโดยสาร
==อ้างอิง==
==แหล่งข้อมูลอื่น==
Algiers Metro
Siemens Transportation Systems - Algiers Metro 
Subways.net Algiers Metro
รถไฟใต้ดินทาชเคนต์

รถไฟใต้ดินทาชเคนต์ (Toshkent metropoliteni, Ташкентский метрополитен) เป็นระบบขนส่งมวลชนเร็วในทาชเคนต์ เมืองหลวงของประเทศอุซเบกิสถาน และเป็นเส้นทางรถไฟใต้ดิน 1 ใน 2 แห่งของภูมิภาคเอเชียกลาง (อีกแห่งคือรถไฟใต้ดินอัลมาเตอ) เริ่มก่อสร้างในสมัยโซเวียต และเปิดให้บริการในปี ค.ศ. 1977 เป็นหนึ่งในระบบรถไฟใต้ดินที่มีสถานีรถไฟฟ้าสวยงามที่สุดในโลก และมีข้อบังคับห้ามถ่ายภาพในสถานีและขบวนรถ
== เส้นทาง ==
{| border="1" cellpadding="3" style="margin: 0 auto; border-collapse: collapse; text-align: center;"
|-
!#!! สาย !! ปีที่เปิด (ค.ศ.) !! ระยะทาง (กิโลเมตร) !! จำนวนสถานี
|-
|style="background: red;"| 1
|style="text-align: left;"|สายชิลานเซอร์ (Chilonzor Line)
|1977||15.4 ||12
|-
|style="background: blue;"| 2
|style="text-align: left;"|สายอุซเบกิสตัน (Ozbekiston Line)
|1984||14.8 ||11
|-
|style="background: green;"| 3
|style="text-align: left;"|สายยูนัสบูด (Yunusobod Line)
|2001||6.4 ||6
|-
|style="background: orange;"| 4
|style="text-align: left;"|สายเซอกาลี (Sirghali Line)
|โครงการ||||
|-
|
|style="text-align: left;"|ทั้งหมด
| ||36.2||29
|}
== อ้างอิง ==
== แหล่งข้อมูลอื่น ==
Taskent Metro Track Map
UrbanRail.Net
วงศ์จันทน์เทศ

วงศ์จันทน์เทศ หรือ  เป็นวงศ์ของพืชมีดอกที่พบในทวีปยูเรเชีย และทวีปอเมริกา พืชในวงศ์นี้ที่รู้จักกันดีที่สุดคือ จันทน์เทศ (Myristica fragrans) มี 20 สกุล 440 สปีชีส์ มีทั้งไม้ยืนต้น และไม้พุ่ม เป็นไม้ไม่ผลัดใบ กระจายพันธ์ตั้งแต่ ประเทศบราซิล ประเทศโคลอมเบีย] อินเดีย ประเทศมาเลเซีย ประเทศอินโดนีเซีย และเกาะนิวกินี


== ตัวอย่างสกุล==
{|
|- valign=top
|
Bicuiba
Brochoneura
Cephalosphaera
Coelocaryon
Compsoneura
Endocomia
Gymnacranthera
|
Haematodendron
Horsfieldia
Iryanthera
Knema
Mauloutchia
Myristica
|
Osteophloeum
Otoba
Pycnanthus
Scyphocephalium
Staudtia
Virola
|}
==อ้างอิง==
==แหล่งข้อมูลอื่น==
e-floras
NCBI Taxonomy Browser
อบเชยลังกา

อบเชยลังกา ลักษณะทั่วไปเป็นไม้ยืนต้น ตัวต้นจะสูงประมาณ 4 - 10 เมตร ส่วนเปลือกและใบมีกลิ่นหอมเฉพาะตัว ใบมีลักษณะเป็นใบเดี่ยวเรียงตรงข้ามกัน เส้นใบหยัก 3 เส้น เวลาออกดอกจะออกที่บริเวณซอกใบ หรือปลายกิ่ง โดยออกดอกย่อยสีเหลืองอ่อนรวมกันเป็นช่อ เป็นพืชพื้นเมืองในศรีลังกา  เปลือกลำต้นใช้ทำเครื่องเทศ เรียก อบเชย
==รวมภาพ==
ไฟล์:Cinnamomum verum leaves.JPG|ใบอบเชยลังกา
ไฟล์:Cinnamomum verum 002.JPG|ใบ
ไฟล์:Cinnamomum verum spices.jpg|เปลือกต้น
== อ้างอิง ==
สกุลอบเชย
เครื่องเทศ
เจ้าชายโทโมฮิโตะแห่งมิกาซะ

เจ้าชายโทโมฮิโตะแห่งมิกาซะ (; 5 มกราคม พ.ศ. 2489 – 6 มิถุนายน พ.ศ. 2555) เป็นพระโอรสองค์ใหญ่ของเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ เป็นพระญาติวงศ์ชั้นที่ 1 ของสมเด็จพระจักรพรรดิอากิฮิโตะ เคยอยู่ในลำดับที่หกแห่งการสืบราชสันตติวงศ์ญี่ปุ่น และเป็นว่าที่ผู้สืบบรรดาศักดิ์ มิกาซะโนะมิยะ ต่อจากพระบิดา เจ้าชายโทโมฮิโตะเป็นเจ้านายพระองค์แรกตั้งแต่ยุคเมจิที่ไว้พระมัสสุและพระทาฐิกะ มีสมญาว่า "เจ้าเครา" (ヒゲの殿下, Hige no Denka)
เจ้าชายโทโมฮิโตะแห่งมิกาซะสิ้นพระชนม์เมื่อวันที่ 6 มิถุนายน พ.ศ. 2555 ด้วยโรคมะเร็ง
== พระประวัติ ==
เจ้าชายโทโมฮิโตะแห่งมิกาซะ ประสูติเมื่อวันที่ 5 มกราคม พ.ศ. 2489 ณ วังของพระบิดา สำเร็จการศึกษาสาขารัฐศาสตร์ คณะนิติศาสตร์ มหาวิทยาลัยกากูชูอิง เมื่อ พ.ศ. 2511 และทรงศึกษาต่อที่วิทยาลัยมอดลิน มหาวิทยาลัยออกซฟอร์ด สหราชอาณาจักร ช่วง พ.ศ. 2511–2513
== เสกสมรส ==
เจ้าชายโทโมฮิโตะแห่งมิกาซะทรงหมั้นกับโนบูโกะ อาโซ ธิดาของทากากิจิ อาโซ ประธานบริษัทอาโซซีเมนต์ หลานตาของชิเงรุ โยชิดะ อดีตนายกรัฐมนตรีญี่ปุ่น และเป็นน้องสาวของทาโร อาโซ อดีตนายกรัฐมนตรีญี่ปุ่น เมื่อวันที่ 21 พฤษภาคม พ.ศ. 2523 และเสกสมรสในวันที่ 7 พฤศจิกายนปีเดียวกัน และโนบูโกะได้รับการสถาปนาขึ้นเป็น เจ้าหญิงพระชายา ถือเป็นเจ้านายญี่ปุ่นพระองค์ที่สองที่มีพื้นเพเป็นคริสตัง (พระองค์แรกคือสมเด็จพระจักรพรรดินีมิจิโกะ แต่ต่างตรงที่เจ้าหญิงโนบูโกะทรงผ่านพิธีศีลล้างบาปมาแล้ว) ทั้งสองมีพระธิดาด้วยกันสองพระองค์ คือ
เจ้าหญิงอากิโกะแห่งมิกาซะ (; ประสูติ 20 ธันวาคม พ.ศ. 2524)
เจ้าหญิงโยโกะแห่งมิกาซะ (; ประสูติ 25 ตุลาคม พ.ศ. 2526)
เดิมเจ้าชายโทโมฮิโตะและครอบครัวประทับอยู่ร่วมกันในหมู่พระตำหนักอากาซากะ เขตมินาโตะ โตเกียว กระทั่งเดือนตุลาคม พ.ศ. 2552 เจ้าหญิงโนบูโกะทรงแยกจากพระสวามีและพระธิดาออกไปประทับที่อื่น
== สิ้นพระชนม์ ==
เจ้าชายโทโมฮิโตะได้รับการวินิจฉัยว่าประชวรด้วยโรคมะเร็งตั้งแต่ พ.ศ. 2534 ต่อมาทรงประชวรด้วยโรคมะเร็งกล่องเสียงใน พ.ศ. 2546 และทรงรับถวายการรักษาทันที เดือนกันยายน พ.ศ. 2549 พระองค์กรามหักหลังการรักษาด้วยเคมีบำบัด ครั้น พ.ศ. 2550 เจ้าชายโทโมฮิโตะทรงตรัสต่อสาธารณชนว่า พระองค์ประชวรด้วยโรคพิษสุราเรื้อรังและกำลังรับการรักษาที่โรงพยาบาลของสำนักพระราชวัง เดือนมีนาคม พ.ศ. 2551 เชื้อมะเร็งกระจายไปทั่วพระศอ (คอหอย) และทรงเข้ารับการผ่าตัด แม้จะพยายามรักษาเสียงของพระองค์ไว้ได้ แต่หลังการประชวรด้วยพระอาการพระปับผาสะอักเสบอันเกิดการการกลืนพระกระยาหารที่ไม่เหมาะสม  พระองค์ต้องใช้เครื่องช่วยพูด (Electrolarynx) เมื่อมีรับสั่งเท่านั้น
เจ้าชายโทโมฮิโตะแห่งมิกาซะสิ้นพระชนม์เมื่อวันที่ 6 มิถุนายน พ.ศ. 2555 เนื่องจากอวัยวะภายในล้มเหลว สิริพระชันษา 66 ปี  พระราชพิธีถวายพระเพลิงจัดขึ้นภายในสุสานหลวงโทชิมางาโอกะ มีผู้เข้าร่วมพระราชพิธี 660 คน
มิถุนายน พ.ศ. 2556 สำนักพระราชวังญี่ปุ่นประกาศรวมครอบครัวของเจ้าชายโทโมฮิโตะเข้ากับเจ้าชายทากาฮิโตะ มิกาซะโนะมิยะ เป็นครอบครัวเดียวกัน
== อ้างอิง ==
== แหล่งข้อมูลอื่น ==
Kunaicho | Their Imperial Highnesses Prince and Princess Tomohito of Mikasa
เจ้าชายญี่ปุ่น
รัชทายาทผู้มีสิทธิโดยตรงที่ไม่เคยสืบราชสันตติวงศ์
ยาซูโกะ โคโนเอะ

ยาซูโกะ โคโนเอะ (; ประสูติ 26 เมษายน พ.ศ. 2487) หรือพระนามเดิม เจ้าหญิงยาซูโกะแห่งมิกาซะ  เป็นพระธิดาพระองค์ใหญ่ในเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ ภายหลังได้ทรงลาออกจากฐานันดรศักดิ์แห่งพระราชวงศ์เพื่อเสกสมรสกับทาดาเตรุ โคโนเอะ เมื่อ พ.ศ. 2509
== พระประวัติ ==
ยาซูโกะ โคโนเอะ มีพระนามเดิมว่า เจ้าหญิงยาซูโกะแห่งมิกาซะ ประสูติเมื่อวันที่ 26 เมษายน พ.ศ. 2487 เป็นพระธิดาพระองค์ใหญ่ในเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ สำเร็จการศึกษาจากโรงเรียนกากูชูอิงทั้งแผนกประถมและมัธยมศึกษา และระดับอุดมศึกษาสาขาวิชาภาษาและวรรณคดีญี่ปุ่น คณะอักษรศาสตร์ มหาวิทยาลัยกากูชูอิง
เจ้าหญิงยาซูโกะแห่งมิกาซะ ได้ลาออกจากฐานันดรศักดิ์เพื่อเสกสมรสกับทาดาเตรุ โคโนเอะ เมื่อวันที่ 16 ธันวาคม พ.ศ. 2509 ทั้งสองมีบุตรชายด้วยกันเพียงคนเดียวคือทาดาฮิโระ โคโนเอะ
ทั้งนี้ทาดาเตรุ โคโนเอะ พระสวามี เป็นน้องชายของโมริฮิโระ โฮโซกาวะ อดีตนายกรัฐมนตรีญี่ปุ่น ทั้งมีศักดิ์เป็นหลานตาและผู้สืบสกุลของฟูมิมาโระ โคโนเอะ อดีตนายกรัฐมนตรีญี่ปุ่น ปัจจุบันเขาดำรงตำแหน่งเป็นประธานของสภากาชาดญี่ปุ่น
== พระเกียรติยศ ==
=== พระอิสริยยศ ===
26 เมษายน พ.ศ. 2487 — 16 ธันวาคม พ.ศ. 2509 : เจ้าหญิงยาซูโกะแห่งมิกาซะ
16 ธันวาคม พ.ศ. 2509 —  ปัจจุบัน : นางยาซูโกะ โคโนเอะ
=== เครื่องราชอิสริยาภรณ์ ===
เครื่องราชอิสริยาภรณ์รัตนมงกุฎ
== ลำดับสาแหรก ==
อดีตเจ้าหญิงญี่ปุ่น
บุคคลจากโตเกียว